***TEHNIČKA SPECIFIKACIJA***

Usluga usluge preuzimanja i zbrinjavanja hemijskog otpada, za period od dvanaest meseci

Usluga obuhvata preuzimanje i zbrinjavanje opasnog medicinskog hemijskog otpada (u daljem tekstu: otpad) generisanog u biohemijskoj i hematološkoj laboratoriji NARUČIOCA POSLA odnosno prikupljanje, transport kao i finalni tretman otpada.

IZVRŠILAC USLUGA se obavezuje da će u skladu sa Zakonom o upravljanju otpadom („Sl.glasnik RS“ br. 36/09, 88/10, 14/2016 i 95/2018), Pravilnikom o upravljanju medicinskim otpadom („Sl.glasnik RS“ br. 48/2019) i Zakonom o potvrđivanju Bazelske konvencije o kontroli prekograničnog kretanja opasnog otpada i njegovom odlaganju („Sl.glasnik SRJ“ br. 2/99) za račun NARUČIOCA, izvršiti prikupljanje, transport i finalni tretman otpada, i to:

- Karakterizaciju otpada u skladu sa Katalogom otpada zbog određivanja indeksnog broja otpada

- Segregaciju /odvajanje/ otpada u skladu sa Zakonom o upravljanju otpadom;

- Pakovanje otpada na lokaciji u ambalažu u skladu sa UN standardima za transport opasnog otpada koju obezbeđuje IZVRŠILAC USLUGE otporne na hemijske, fizičke i biološke karakteristike otpada;

- Utovar i transport otpada sopstvenim sredstvima u skladu sa karakterom otpada;

 - Popunjavanje i overa dokumenata o kretanju opasnog otpada;

- Transport otpada u skladu sa ADR propisima;

- Privremeno skladištenje otpada;

 - Definitivno odlaganje otpada;

 - Vođenje evidencije o načinima postupanja, transportu i definitivnom odlaganju otpada i dostavljanje primeraka dokumentacije NARUČIOCU.

IZVRŠILAC USLUGA se obavezuje da će otpad biti zbrinut u skladu sa nacionalnim i međunarodnim zakonskim propisima koji regulišu ovu materiju, odnosno da će otpad biti definitivno odložen od strane ovlašćenih privrednih društava na način koji odgovara pozitivnopravnim propisima koji regulišu datu oblast, a da će NARUČILAC dobiti primerke sve zakonom propisane dokumentacije o načinima zbrinjavanja naznačenog otpada.